تورکیه‌ده چئویریلیشه جهددن سونرا فتح الله چی ترور تشکیلاتینا خدمت ائدن حاکم و ساوجیلارا قارشی آپاریلان عملیات‌لار داوام ائتدیریلیر.
حاکم و ساوجیلار آلی قورومو 80 نفر یوکسک محکمه عضوونون ساخلانیلماسینا قرار وئردی. بو شوبهه‌لی‌لردن 30-و نظارته آلیندی. آنکارا تهلوکه‌سیزلیک اورقان‌لاریندا ساخلانیلان شوبهه‌لی‌لردن 2- سی آنا یاسایا محکمه‌سی، 4-و حاکم و ساوجیلار آلی محکمه‌سی، 6- سی یارغیتای، 18-ی ایسه دؤولت شوراسی‌نین عضوودور.
بیر چوخ شهرده آپاریلان عملیات‌لاردا نظارته آلینان 100-دن چوخ حاکم و ساوجیلاردان 60-ی حبس اولوندو.
17  حاکم و ساوجی حاقیندا اؤلکه‌دن خاریجه چیخیش قاداغاسی قویولدو محکمه‌نین نظارت شرطی ایله 1 حاکم ایسه سربست بوراخیلدی.
ساخلانیلان 88 حاکم و ساوجی حاقیندا تدقیقات‌لار داوام ائتدیریلیر. شوبهه‌لی حاکم و ساوجی لاردان 42- سی ایسه نظارته آلیندی.
